YleX Tänään -ohjelman haastatteleman Tikkasen mukaan ratkaisu löytyi internetistä kaivetusta vuvuzela-filtteri -ohjeesta. Siinä kerrottiin torven törinän perustaajuudet ja ohjeistettiin suodattamaan vuvuzelan ääntä.

Tikkasen mukaan torven törinän vähentäminen onnistui ilman, että pelin tai yleisön ääniä tarvitsi hiljentää.

- Me teimme äänikaistaan tiukkoja kuoppia ja onnistuimme mielestämme löytämään maanantaina sellaisen ratkaisun, että saimme torven äänen suodatettua jos ei nyt miellyttäväksi niin ainakin vähemmän epämiellyttäväksi, Tikkanen kertoo.

Äänekäs vuvuzela-torvi on noussut jalkapallon MM-kisojen kuumimmaksi puheenaiheeksi. Britanniassa yleisradioyhtiö BBC aikoo selvittää, pystyisikö se lähettämään MM-otteluita ilman torvien ääntä.

BBC on saanut katsojilta yli 200 valitusta torvien aiheuttamasta melusta tv-lähetyksissä. Myös Ylelle valituksia on tullut kymmeniä.

Lähteet: YLE Uutiset